Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи баҳисобгирии муҳосибӣ ва ҳисоботи молиявӣ»

**Моддаи 1.** Ба Қонуни Ҷумҳурии Тоҷикистон «Дар бораи баҳисобгирии муҳосибӣ ва ҳисоботи молиявӣ» аз 25 марти соли 2011 (Ахбори Маҷлиси Олии Ҷумҳурии Тоҷикистон, с. 2011, №3, мод. 169; с. 2014, №3, мод. 149; с. 2017, №1-2, мод. 23) тағйиру иловаҳои зерин ворид карда шаванд:

1. Дар моддаи 1 ва тамоми матни қонун калимаҳои «ӯҳдадориҳо», «ӯҳдадор», «ӯҳдадориҳои», «ӯҳдадориҳое», «мӯҳлати» ва «мӯҳлатҳои» мувофиқан ба калимаҳои «уҳдадориҳо», «уҳдадор», «уҳдадориҳои», «уҳдадориҳое», «муҳлати» ва «муҳлатҳои» иваз карда шаванд.

2. Дар моддаи 2:

1) сархатҳои сенздаҳум, чордаҳум ва понздаҳум бо мазмуни зерин илова карда шаванд:

«- **ҳисоботи молиявии маҷмуӣ** – ҳисоботи молиявии муттаҳидшуда, ки ҳисоботи молиявии ташкилоти асосӣ ва фаръиро дар бар гирифта, мутобиқ ба стандартҳои байналмилалии ҳисоботи молиявӣ таҳия карда мешавад;

- **ҳисоботи молиявии маҷмуии буҷетӣ** – ҳисоботи молиявие, ки дар асоси ҳисоботи молиявии ташкилотҳои буҷетӣ аз ҷониби мақоми ваколатдори давлатӣ мутобиқ ба стандартҳои ҳисоботи молиявӣ дар бахши давлатии Тоҷикистон таҳия карда мешавад;

- **ҳисоботи молиявии маҷмуии бахши давлатӣ** – ҳисоботи молиявие, ки дар асоси ҳисоботи молиявии маҷмуии буҷетӣ, ҳисоботи молиявии корхонаҳои воҳиди давлатӣ ва ҷамъиятҳое, ки саҳмияҳои онҳо ба давлат тааллуқ доранд, аз ҷониби мақоми ваколатдори давлатӣ мутобиқ ба шаклҳои муқарраршуда таҳия карда мешавад;»;

2) аз сархати ҳабдаҳум калимаҳои «ва ё миллӣ» хориҷ карда шаванд;

3) ба сархати ҳаждаҳум пас аз калимаи «тасдиқ» калимаҳои «ва бо забони давлатӣ тарҷума» илова карда шаванд;

4) сархати нуздаҳум дар таҳрири зерин ифода карда шавад:

«- **стандартҳои ҳисоботи молиявӣ дар бахши давлатии Тоҷикистон** – стандартҳо ва тафсирҳое, ки дар асоси стандартҳои байналмилалии баҳисобгирии муҳосибӣ ва тафсирҳои нашрнамудаи Шурои стандартҳои байналмилалии баҳисобгирии муҳосибии Федератсияи байналмилалии муҳосибон аз ҷониби мақоми ваколатдори давлатӣ таҳия ва тасдиқ шудаанд;»;

5) сархати бисту чорум дар таҳрири зерин ифода карда шавад:

«- **даромад** – воридшавии манфиати иқтисодии давраи ҳисоботӣ дар шакли зиёдшавии дороиҳо ё камшавии уҳдадориҳо, ки сармояи худиро афзун намуда, бо ҳиссагузориҳои соҳибмулкон алоқаманд нест;».

3. Дар моддаи 4:

1) қисми 2 бо мазмуни зерин илова карда шавад:

«2. Баҳисобгирии муҳосибӣ ва ҳисоботи молиявӣ татбиқ мегардад нисбат ба:

- субъектҳои дорои манфиати умум ва субъектҳои соҳибкории калон - тибқи стандартҳои байналмилалии ҳисоботи молиявӣ;

- ташкилотҳои буҷетӣ - тибқи стандартҳои ҳисоботи молиявӣ дар бахши давлатии Тоҷикистон;

- субъектҳои соҳибкории хурду миёна (ба истиснои соҳибкорони инфиродӣ) - тибқи стандартҳои байналмилалии ҳисоботи молиявӣ барои корхонаҳои хурду миёна ё стандартҳои байналмилалии ҳисоботи молиявӣ.»;

2) қисми 2 қисми 3 ҳисобида шуда, дар таҳрири зерин ифода карда шавад:

«3. Соҳибкорони инфиродӣ баҳисобгирии муҳосибиро бо тартиби содакардашуда амалӣ менамоянд.»;

3) қисми 4 бо мазмуни зерин илова карда шавад:

«4. Меъёрҳои мансуб донистани субъектҳои соҳибкорӣ ба калон, хурд ва миёна тибқи қонунгузорӣ дар бораи ҳимоя ва дастгирии соҳибкорӣ муқаррар карда мешаванд.».

4. Дар қисми 2 моддаи 8:

1) аз сархати сеюм калимаҳои «ҳамчун мақоми экспертӣ» хориҷ карда шаванд;

2) сархатҳои шашум, ҳафтум, ҳаштум, нуҳум, даҳум ва ёздаҳум бо мазмуни зерин илова карда шаванд:

«- дастурамалҳо оид ба пешбурди баҳисобгирии муҳосибӣ ва ҳисоботи молиявиро мутобиқ ба стандартҳои байналмилалӣ таҳия ва тасдиқ менамояд;

- дастурамал дар бораи таҳия ва пешниҳоди ҳисоботи молиявии маҷмуии бахши давлатиро таҳия ва тасдиқ менамояд;

- дастурамал дар бораи тартиби таҳияи шаклҳои ҳисоботи молиявӣ ҳангоми барҳамдиҳиро таҳия ва тасдиқ менамояд;

- тартиби содакардашудаи баҳисобгирии муҳосибӣ барои соҳибкорони инфиродиро таҳия ва тасдиқ менамояд;

- низомҳои иттилоотиро дар раванди пешбурди баҳисобгирии муҳосибӣ ва ҳисоботи молиявии ташкилотҳои бахши давлатӣ амалӣ менамояд;

- якҷо бо Бонки миллии Тоҷикистон тартиби мониторинги раванди татбиқи стандартҳоро тавассути низоми иттилоотӣ таҳия ва тасдиқ менамояд;».

5. Дар моддаи 9:

1) ба қисми 2 сархати чорум бо мазмуни зерин илова карда шавад:

«- дар раванди пешбурди фаъолияти баҳисобгирии муҳосибӣ ва ҳисоботи молиявӣ низомҳои иттилоотиро амалӣ намоянд;»;

2) аз қисми 3 аломат ва калимаи «, миллӣ» хориҷ карда шаванд.

6. Дар моддаи 10:

1) дар қисми 1 калимаҳои «хоҷагидории ташкилотҳо» ба калимаҳои «хоҷагидорӣ, инчунин таҳия ва пешниҳоди ҳисоботи молиявӣ» иваз карда шаванд;

2) қисми 7 дар таҳрири зерин ифода карда шавад:

«7. Баҳисобгирии муҳосибӣ ва ҳисоботи молиявӣ тавассути низомҳои иттилоотии автоматиконидашудаи баҳисобгирӣ амалӣ карда мешаванд.»;

3) қисмҳои 9 ва 10 хориҷ карда шаванд.

7. Дар моддаи 12:

1) сархати ҳафтуми қисми 2 хориҷ карда шавад;

2) ба қисми 9 ҷумлаи дуюм бо мазмуни зерин илова карда шавад:

«Гардиши ҳуҷҷатҳои аввалия ва ҷамъбастии электронӣ мутобиқи қонунгузории Ҷумҳурии Тоҷикистон амалӣ карда мешавад.».

8. Ба қисми 3 моддаи 18 пас аз калимаи «Ҳисоботи» калимаи «молиявии» илова карда шавад.

9. Ба қисми 1 моддаи 21 пас аз калимаи «муҳосибӣ» аломат ва калимаҳои «, аз ҷумла шакли электронии онҳо» илова карда шаванд.

10. Аз қисмҳои 1 ва 2 моддаи 22 калимаҳои «ва ё миллӣ» ва «ё миллӣ» хориҷ карда шаванд.

11. Дар моддаи 23:

1) қисми 1 дар таҳрири зерин ифода карда шавад:

«1. Ҳисоботи молиявии фосилавӣ ва солонаи ташкилотҳои буҷетӣ, корхонаҳои воҳиди давлатӣ ва ҷамъиятҳое, ки саҳмияҳои онҳо ба давлат тааллуқ доранд, ба мақоми ваколатдори давлатӣ пешниҳод карда мешавад. Муҳлати пешниҳоди ҳисоботи молиявӣ аз ҷониби мақоми ваколатдори давлатӣ муайян карда мешавад.»;

2) қисми 2 бо мазмуни зерин илова карда шавад:

«2. Ҳисоботи молиявии маҷмуии бахши давлатӣ пас аз аудити мус­тақили давлатӣ дар муҳлатҳои тибқи қонунгузорӣ дар бораи молияи давлатӣ муайяншуда ба Маҷлиси намояндагони Маҷлиси Олии Ҷумҳурии Тоҷикистон ва Ҳукумати Ҷумҳурии Тоҷикистон пешниҳод карда мешавад.»;

3) дар қисми 3 калимаҳо ва аломати «Ҷамъиятҳои саҳомӣ ва дигар ташкилотҳое, ки ҳисоботи молиявиро тибқи стандартҳои байналмилалӣ тартиб медиҳанд,» ба калимаҳои «Субъектҳои дорои манфиати умум» иваз карда шаванд;

4) қисмҳои 2, 3 ва 4 мувофиқан қисмҳои 3, 4 ва 5 ҳисобида шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2025, №2138**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон**

**«Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи баҳисобгирии муҳосибӣ ва ҳисоботи молиявӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи баҳисобгирии муҳосибӣ ва ҳисоботи молиявӣ» ҷонибдорӣ карда шавад.

**Раиси Маҷлиси миллии Маҷлиси**

**Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2024, №584**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи баҳисобгирии муҳосибӣ ва ҳисоботи молиявӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйи­ру иловаҳо ба Қонуни Ҷумҳурии Тоҷикистон «Дар бораи баҳисобгирии муҳосибӣ ва ҳисоботи молиявӣ» қабул карда шавад.

**Раиси Маҷлиси намояндагони Маҷлиси**

**Олии Ҷумҳурии Тоҷикистон М. Зокирзода**

**ш. Душанбе, 4 декабри соли 2024, №1492**